Իհարկե, արդեն տևական ժամանակ հայրենի կառավարությունը փորձեր է անում ինչ-որ բան նախաձեռնել, ինչ-որ ծրագիր ստեղծել, ռազմավարություն քարոզել, սակայն բոլոր ջանքերը զուր են անցնում, որովհետև կառավարությունում չեն կամենում պայքարել աղքատություն ձևավորող «հանգույցների» դեմ: Այսինքն, հռետորական հայտարարություններից զատ` անհրաժեշտ է հստակեցնել ուղիները: Անպայմանորեն պետք է ստեղծվեն աշխատատեղեր, անհրաժեշտ պայմաններ` տնտեսության զարգացման համար: Պետք է, ի վերջո, մշակվի տնտեսության զարգացման համալիր ծրագիր` բաժանված տարիների և հնգամյակի: Չէ´, մենք խորհրդային հնգամյակների մոդելը չենք առաջարկում, չենք հուշում վերադառնալ պլանային տնտեսությանը, սակայն պնդում ենք, որ ցանկացած երկրի համար անհրաժեշտ է տնտեսության զարգացման ծրագիրը: